ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยหลักเกณฑ์และวิธีการแต่งตั้งและถอดถอนตำแหน่งทางวิชาการ ของคณาจารย์ประจำพ.ศ. ๒๕๔๙[๑] โดยที่เป็นการสมควรออกข้อบังคับว่าด้วยหลักเกณฑ์ และวิธีการแต่งตั้งและถอดถอนตำแหน่งทางวิชาการของคณาจารย์ประจำมหาวิทยาลัยราชภัฏสวนสุนันทาอาศัยอำนาจตามความในมาตรา๑๘ (๒) และ (๑๓) แห่งพระราชบัญญัติมหาวิทยาลัยราชภัฏ พ.ศ. ๒๕๔๗ ประกอบมาตรา ๑๗แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗สภามหาวิทยาลัยราชภัฏสวนสุนันทา ในคราวประชุมครั้งที่ ๗/๒๕๔๙ เมื่อวันที่ ๘มิถุนายน ๒๕๔๙ จึงออกข้อบังคับไว้ ดังนี้ข้อ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยหลักเกณฑ์และวิธีการแต่งตั้งและถอดถอนตำแหน่งทางวิชาการ ของคณาจารย์ประจำพ.ศ. ๒๕๔๙ข้อ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ให้ยกเลิกข้อบังคับสภามหาวิทยาลัยราชภัฏสวนสุนันทา ว่าด้วยคุณสมบัติหลักเกณฑ์ วิธีการแต่งตั้งและถอดถอนตำแหน่งทางวิชาการ ของคณาจารย์ประจำมหาวิทยาลัยราชภัฏสวนสุนันทา พ.ศ. ๒๕๔๙บรรดาระเบียบข้อบังคับ คำสั่ง และประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่า อธิการบดีมหาวิทยาลัยราชภัฏสวนสุนันทาคณาจารย์ประจำ หมายความว่าข้าราชการพลเรือนในสถาบันอุดมศึกษา ซึ่งทำหน้าที่สอนและวิจัย และหมายความรวมถึงผู้ปฏิบัติงานประจำ ทำหน้าที่สอน และวิจัย ของมหาวิทยาลัยด้วยตำแหน่งทางวิชาการ หมายความว่า ตำแหน่งผู้ช่วยศาสตราจารย์ รองศาสตราจารย์ และศาสตราจารย์ก.พ.อ. หมายความว่าคณะกรรมการข้าราชการพลเรือนในสถาบันอุดมศึกษา ตามมาตรา ๑๑แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ข้อ๕การพิจารณาแต่งตั้งคณาจารย์ประจำให้ดำรงตำแหน่งทางวิชาการให้เป็นไปตามหลักเกณฑ์ วิธีการและเงื่อนไขตามที่ ก.พ.อ. กำหนด ในประกาศ ก.พ.อ.เรื่อง หลักเกณฑ์และวิธีการพิจารณาแต่งตั้งบุคคลให้ดำรงตำแหน่ง ผู้ช่วยศาสตราจารย์รองศาสตราจารย์ และศาสตราจารย์ พ.ศ. ๒๕๔๙ ฉบับลงวันที่ ๓๑ มีนาคม พ.ศ. ๒๕๔๙แบบประเมินของคณะกรรมการพิจารณาตำแหน่งทางวิชาการในเรื่องของการประเมินผลการสอนการประเมินเอกสารประกอบการสอน การประเมินเอกสารคำสอนและการประเมินผลงานทางวิชาการ ซึ่ง ก.พ.อ. มิได้กำหนด ให้ใช้แบบประเมินของ ก.ม.ไปพลางก่อน จนกว่าสภามหาวิทยาลัยจะได้กำหนดแบบประเมินใหม่ข้อ๖ให้อธิการบดีแต่งตั้งเลขานุการคนหนึ่ง เพื่อปฏิบัติงานเลขานุการคณะกรรมการพิจารณาตำแหน่งทางวิชาการและอาจแต่งตั้งผู้ช่วยเลขานุการได้อีกตามจำนวนที่เหมาะสมให้อนุกรรมการประเมินผลการสอนกรรมการประเมินผลงานทางวิชาการ เลขานุการและผู้ช่วยเลขานุการของคณะกรรมการพิจารณาผลงานทางวิชาการเป็นกรรมการที่สภามหาวิทยาลัยกำหนดให้มีขึ้น และกำหนดให้เบิกเงินค่าเบี้ยประชุมได้ตามระเบียบสภามหาวิทยาลัยราชภัฏสวนสุนันทา ว่าด้วยเบี้ยประชุมกรรมการ พ.ศ. ๒๕๔๘ให้อนุกรรมการประเมินผลการสอนและกรรมการประเมินผลงานทางวิชาการได้รับค่าตอบแทนตามที่กำหนดไว้ในระเบียบสภามหาวิทยาลัยราชภัฏสวนสุนันทาว่าด้วยการจ่ายค่าตอบแทนการพิจารณาผลงานทางวิชาการของคณาจารย์ พ.ศ. ๒๕๔๘ข้อ๗ให้อธิการบดีเป็นผู้รักษาการให้เป็นไปตามข้อบังคับนี้และมีอำนาจตีความวินิจฉัยปัญหาอันเกิดจากการใช้ข้อบังคับนี้ให้อธิการบดีมีอำนาจออกประกาศหรือคำสั่งเพื่อประโยชน์ในการปฏิบัติตามข้อบังคับนี้ประกาศ ณ วันที่ ๘มิถุนายน พ.ศ. ๒๕๔๙กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๓/ตอนที่ ๙๕ ง/หน้า ๒๗/๑๔ กันยายน ๒๕๔๙